# אלנד רואד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אצטדיון אלנד רואד, לידס - מבט מבחוץ
אצטדיון אלנד רואד, לידס - מבט מבפנים

אלנד רואד (Elland Road) הוא אצטדיון בעיר לידס שבאנגליה, והוא ביתה של קבוצת הכדורגל האנגלית, לידס יונייטד.

## [עריכה] היסטוריה ונתונים

האצטדיון הוקם בשנת 1904 ומאז שופץ מספר פעמים. הפעם האחרונה הייתה בתום עונת 1992-1993, כאשר נבנה אגף חדש אשר הוסיף לאצטדיון 17,000 מקומות ישיבה, ובכך הקנה לו את מספר המושבים שהוא מכיל כיום: 40,242. אורכו של מגרש הכדורגל באצטדיון הוא 105 מטרים, ורוחבו כ-65 מטרים. אלנד רואד הוא האצטדיון ה-9 בגודלו באנגליה.

כל יציעיו של האצטדיון הם מקורים וקרובים מאוד אל כר הדשא כמקובל בדרך כלל באצטדיונים באנגליה, עובדה התורמת לאווירה מיוחדת במהלך המשחקים. אלנד רואד אירח בעבר גם מספר מופעי רוק, ביניהם של להקת קווין ב-1982, ושל להקת U2 בשנת 1987.

בכניסה לאצטדיון ניצב פסל ברונזה גדול של שחקנה האגדי של לידס, בילי ברמנר.

## [עריכה] היציעים

### [עריכה] היציע המערבי

תפוסה: 12,000 מושבים. קרוי על שמו של שחקן העבר האגדי של המועדון, ג'ון צ'ארלס. יציע זה עלה באש בשנת 1956, נבנה מחדש ונפתח לקהל כשנה מאוחר יותר. יציע זה משמש כיציע העיתונות, ובו נמצאות גם עמדות השידור של הטלוויזיה והרדיו המשדרים את מהלך המשחקים. כמו כן מאכלס היציע המערבי את תאי הצפייה של בעלי ומנהלי המועדון הבכירים.

### [עריכה] היציע הדרום מערבי

ביציע זה הותקן בשנות השמונים מסך וידאו ענק המשדר את השערים שהובקעו במהלך המשחק, וכן קטעים חוזרים מן המשחק למען הצופים באצטדיון שהחמיצו אותם. כמו כן משמש המסך כלוח תוצאות וכשעון.

### [עריכה] היציע הדרומי

תפוסה: 6,500 מושבים. היציע הדרומי שופץ בשנת 1974 בעלות של כחצי מיליון ליש"ט, ונבנו בו בין היתר כ-16 תאי צפייה פרטיים, וכן מסעדה המשמשת את בכירי המועדון. היציע שופץ בפעם האחרונה בעונת 1988-1989, ונוספו לו כ-16 תאי צפייה פרטיים נוספים.

### [עריכה] היציע הדרומי-מזרחי

יציע זה משמש את אוהדי הקבוצות האורחות.

### [עריכה] היציע המזרחי

תפוסה: 15,000 מושבים. יציע זה נבנה בעונת 1992-1993 והחליף את היציע הישן, ומשמש גם כיציע המשפחות. הוא מכיל מרכז קניות, מסעדות ובתי קפה.

### [עריכה] היציע הצפוני

תפוסה: 7,000 מושבים. יציע זה קרוי על שמו של דון ריווי, מאמנה המצליח ביותר של הקבוצה בכל הזמנים. היציע הצפוני מכונה גם ה"קופ", (The Kop), סלנג באנגלית ליציע ה"אוהדים השרופים". תקרתו נבנתה בשנת 1968, והוא שופץ בעונת 1993-1994 והותקנו בו כ-7000 מקומות ישיבה חדשים, עובדה שהפכה את אלנד רואד לאצטדיון המכיל מקומות ישיבה בלבד, בניגוד לשנות השבעים והשמונים בהם היו קיימים גם יציעי עמידה. את היציע חנכה אלמנתו של ריווי, והוא מכיל טרקלין כניסה מפואר בעל שטיחים מקיר אל קיר, וכן דוכני מזון מהיר.

מקור: http://he.wikipedia.org../../../%D7%90/%D7%9C/%D7%A0/%D7%90%D7%9C%D7%A0%D7%93_%D7%A8%D7%95%D7%90%D7%93.html

קטגוריה: אצטדיוני כדורגל בבריטניה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- Svenska